CELEX: 32017D0388
Language: hu
Date: 2017-03-06 00:00:00
Title: A Bizottság (EU) 2017/388 határozata (2017. március 6.) Nagy-Britannia és Észak-Írország Egyesült Királyságának a Bűnüldözési Együttműködés Európai Uniós Ügynökségéről (Europol) szóló (EU) 2016/794 európai parlamenti és tanácsi rendeletben való részvétele megerősítéséről

7.3.2017   
            
            
               HU
            
            
               Az Európai Unió Hivatalos Lapja
            
            
               L 59/39
            
         A BIZOTTSÁG (EU) 2017/388 HATÁROZATA
   (2017. március 6.)
   Nagy-Britannia és Észak-Írország Egyesült Királyságának a Bűnüldözési Együttműködés Európai Uniós Ügynökségéről (Europol) szóló (EU) 2016/794 európai parlamenti és tanácsi rendeletben való részvétele megerősítéséről
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyvre és különösen annak 4. cikkére,
   mivel:
   
               (1)
            
            
               A Tanács elnökéhez intézett, 2016. december 16-án kelt levelében az Egyesült Királyság bejelentette azon szándékát, hogy részt kíván venni az (EU) 2016/794 európai parlamenti és tanácsi rendeletben (1).
            
         
               (2)
            
            
               Az Egyesült Királyság már eddig is részt vett a 2009/371/IB tanácsi határozattal (2) létrehozott Europolban. Az Egyesült Királyságnak az (EU) 2016/794 rendeletben való részvételéhez nem kapcsolódnak különleges feltételek, és nincs szükség átmeneti intézkedésekre.
            
         
               (3)
            
            
               Az Egyesült Királyságnak az (EU) 2016/794 rendeletben való részvételét ezért meg kell erősíteni.
            
         
               (4)
            
            
               Annak érdekében, hogy az Egyesült Királyság 2017. május 1-jétől, az (EU) 2016/794 rendelet alkalmazásának kezdetétől folytathassa az Europolban való részvételét, ennek a határozatnak a kihirdetését követő napon kell hatályba lépnie,
               
            
         ELFOGADTA EZT A HATÁROZATOT:
   1. cikk
   A Bizottság megerősíti Nagy-Britannia és Észak-Írország Egyesült Királyságának az (EU) 2016/794 rendeletben való részvételét.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2017. március 6-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  Az Európai Parlament és a Tanács (EU) 2016/794 rendelete (2016. május 11.) a Bűnüldözési Együttműködés Európai Uniós Ügynökségéről (Europol), valamint a 2009/371/IB, a 2009/934/IB, a 2009/935/IB, a 2009/936/IB és a 2009/968/IB tanácsi határozat felváltásáról és hatályon kívül helyezéséről (HL L 135., 2016.5.24., 53. o.).
   
      (2)  A Tanács 2009/371/IB határozata (2009. április 6.) az Európai Rendőrségi Hivatal (Europol) létrehozásáról (HL L 121., 2009.5.15., 37. o.).